
ΤΡΟΠΟΛΟΓΙΕΣ
Η Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων  υποβάλλει στην Επιτροπή Συνταγματικών Υποθέσεων, που είναι αρμόδια επί της ουσίας, τα ακόλουθα:
<RepeatBlock-Amend><Amend>Τροπολογία		<NumAm>1</NumAm>
<DocAmend>Πρόταση ψηφίσματος</DocAmend>
<Article>Αιτιολογική αναφορά 2</Article>
	

	Πρόταση ψηφίσματος
	Τροπολογία

	–	έχοντας υπόψη τη Συνθήκη για τη λειτουργία της Ευρωπαϊκής Ένωσης (ΣΛΕΕ), και ιδίως τα άρθρα 16, 114, 173, 179, 180 και 181,
	–	έχοντας υπόψη τη Συνθήκη για τη λειτουργία της Ευρωπαϊκής Ένωσης (ΣΛΕΕ), και ιδίως τα άρθρα 16, 26, 114, 173, 179, 180 και 181,


</Amend>
<Amend>Τροπολογία		<NumAm>2</NumAm>
<DocAmend>Πρόταση ψηφίσματος</DocAmend>
<Article>Αιτιολογική αναφορά 4</Article>
	

	Πρόταση ψηφίσματος
	Τροπολογία

	–	έχοντας υπόψη τη σύμβαση-πλαίσιο του Συμβουλίου της Ευρώπης σχετικά με την τεχνητή νοημοσύνη και τα ανθρώπινα δικαιώματα, τη δημοκρατία και το κράτος δικαίου, η οποία υπογράφηκε στις 5 Σεπτεμβρίου 2024,
	–	έχοντας υπόψη τη σύμβαση-πλαίσιο του Συμβουλίου της Ευρώπης σχετικά με την τεχνητή νοημοσύνη και τα ανθρώπινα δικαιώματα, τη δημοκρατία και το κράτος δικαίου, η οποία υπογράφηκε στις 5 Σεπτεμβρίου 2024 (σύμβαση-πλαίσιο του Συμβουλίου της Ευρώπης για την ΤΝ),


</Amend>
<Amend>Τροπολογία		<NumAm>3</NumAm>
<DocAmend>Πρόταση ψηφίσματος</DocAmend>
<Article>Αιτιολογική αναφορά 5</Article>
	

	Πρόταση ψηφίσματος
	Τροπολογία

	–	έχοντας υπόψη τον κανονισμό (ΕΕ) 2024/1689 του Ευρωπαϊκού Κοινοβουλίου και του Συμβουλίου, της 13ης Ιουνίου 2024, για τη θέσπιση εναρμονισμένων κανόνων σχετικά με την τεχνητή νοημοσύνη και την τροποποίηση των κανονισμών (ΕΚ) αριθ. 300/2008, (ΕΕ) αριθ. 167/2013, (ΕΕ) αριθ. 168/2013, (ΕΕ) 2018/858, (ΕΕ) 2018/1139 και (ΕΕ) 2019/2144 και των οδηγιών 2014/90/ΕΕ, (ΕΕ) 2016/797 και (ΕΕ) 2020/1828 (κανονισμός για την τεχνητή νοημοσύνη)1,
	(Δεν αφορά το ελληνικό κείμενο.)

	_________________
	

	1 ΕΕ L, 2024/1689, 12.7.2024, ELI: http://data.europa.eu/eli/reg/2024/1689/oj.
	


</Amend>
<Amend>Τροπολογία		<NumAm>4</NumAm>
<DocAmend>Πρόταση ψηφίσματος</DocAmend>
<Article>Αιτιολογική αναφορά 5 α (νέα)</Article>
	

	Πρόταση ψηφίσματος
	Τροπολογία

	
	–	έχοντας υπόψη την πρόταση της Επιτροπής, της 19ης Νοεμβρίου 2025, για κανονισμό του Ευρωπαϊκού Κοινοβουλίου και του Συμβουλίου για την τροποποίηση των κανονισμών (ΕΕ) 2024/1689 και (ΕΕ) 2018/1139 όσον αφορά την απλούστευση της εφαρμογής εναρμονισμένων κανόνων για την τεχνητή νοημοσύνη (ψηφιακό Omnibus για την ΤΝ) (COM(2025)0836),


</Amend>
<Amend>Τροπολογία		<NumAm>5</NumAm>
<DocAmend>Πρόταση ψηφίσματος</DocAmend>
<Article>Αιτιολογική αναφορά 5</Article>
	

	Πρόταση ψηφίσματος
	Τροπολογία

	
	–	έχοντας υπόψη την πρόταση της Επιτροπής, της 19ης Νοεμβρίου 2025, για κανονισμό του Ευρωπαϊκού Κοινοβουλίου και του Συμβουλίου για την τροποποίηση των κανονισμών (ΕΕ) 2016/679, (ΕΕ) 2018/1724, (ΕΕ) 2018/1725, (ΕΕ) 2023/2854 και των οδηγιών 2002/58/ΕΚ, (ΕΕ) 2022/2555 και (ΕΕ) 2022/2557 όσον αφορά την απλούστευση του νομοθετικού πλαισίου για τον ψηφιακό τομέα, και για την κατάργηση των κανονισμών (ΕΕ) 2018/1807, (ΕΕ) 2019/1150, (ΕΕ) 2022/868 και της οδηγίας (ΕΕ) 2019/1024 (δέσμη μέτρων Omnibus για τον ψηφιακό τομέα) (COM(2025)0837),


</Amend>
<Amend>Τροπολογία		<NumAm>6</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη A</Article>
	

	Πρόταση ψηφίσματος
	Τροπολογία

	Α.	λαμβάνοντας υπόψη ότι το άρθρο 2 ΣΕΕ αναφέρεται στη συνταγματική ταυτότητα της ΕΕ και νομιμοποιεί τον έλεγχο της τεχνητής νοημοσύνης (ΤΝ) από το Κοινοβούλιο, όταν η εφαρμογή της μπορεί να επηρεάσει βασικές αξίες·
	Α.	λαμβάνοντας υπόψη ότι το άρθρο 2 ΣΕΕ καθορίζει τις θεμελιώδεις κοινές αξίες στις οποίες βασίζεται η Ένωση και παρέχει ένα σημαντικό συνταγματικό πλαίσιο για τον έλεγχο της τεχνητής νοημοσύνης (ΤΝ) από το Κοινοβούλιο με βάση τις εν λόγω βασικές αξίες·


</Amend>
<Amend>Τροπολογία		<NumAm>7</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη A α (νέα)</Article>
	

	Πρόταση ψηφίσματος
	Τροπολογία

	
	Α α.	λαμβάνοντας υπόψη ότι οι Συνθήκες και ο Χάρτης των Θεμελιωδών Δικαιωμάτων της Ευρωπαϊκής Ένωσης αποτελούν τη βάση για την προστασία των θεμελιωδών δικαιωμάτων στην ΕΕ· λαμβάνοντας υπόψη ότι οι αρχές αυτές αποτελούν σημαντικό κατευθυντήριο πλαίσιο για τη χάραξη πολιτικής της ΕΕ, μεταξύ άλλων στον τομέα της ΤΝ·


</Amend>
<Amend>Τροπολογία		<NumAm>8</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη B</Article>
	

	Πρόταση ψηφίσματος
	Τροπολογία

	Β.	λαμβάνοντας υπόψη ότι, σύμφωνα με τα άρθρα 10, 11 και 14 ΣΕΕ, το Κοινοβούλιο φέρει ειδική ευθύνη για τη διασφάλιση της δημοκρατικής λογοδοσίας, της διαφάνειας και του αποτελεσματικού ελέγχου των τεχνολογικών εξελίξεων που επηρεάζουν τη λειτουργία των θεσμικών οργάνων της ΕΕ· λαμβάνοντας υπόψη ότι η ασφαλής, δεοντολογική και νόμιμη ανάπτυξη και εφαρμογή της ΤΝ απαιτεί ισχυρά πλαίσια διακυβέρνησης βασισμένα στις Συνθήκες της ΕΕ·
	Β.	λαμβάνοντας υπόψη ότι, σύμφωνα με τα άρθρα 10, 11 και 14 ΣΕΕ, το Κοινοβούλιο φέρει ειδική ευθύνη για τη διασφάλιση της δημοκρατικής λογοδοσίας, της διαφάνειας και του αποτελεσματικού ελέγχου των τεχνολογικών εξελίξεων που επηρεάζουν τη λειτουργία των θεσμικών οργάνων της ΕΕ· λαμβάνοντας υπόψη ότι η ασφαλής, δεοντολογική και νόμιμη ανάπτυξη και εφαρμογή της ΤΝ απαιτεί ισχυρά πλαίσια διακυβέρνησης βασισμένα στη νομοθεσία της ΕΕ, στις Συνθήκες της ΕΕ και στις διεθνείς συμβάσεις·


</Amend>
<Amend>Τροπολογία		<NumAm>9</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη B α (νέα)</Article>
	

	Πρόταση ψηφίσματος
	Τροπολογία

	
	Β α.	λαμβάνοντας υπόψη ότι η θεσμική προσέγγιση της ΕΕ όσον αφορά την ΤΝ πρέπει να διασφαλίζει ότι τα ρυθμιστικά πλαίσια παραμένουν αναλογικά και δεν δημιουργούν περιττό διοικητικό φόρτο· λαμβάνοντας υπόψη ότι οι δομές διακυβέρνησης της ΕΕ για την ΤΝ θα πρέπει να προωθούν με ενεργό τρόπο περιβάλλοντα που διευκολύνουν την καινοτομία και που βοηθούν τους φορείς καινοτομίας της ΕΕ να ανταγωνίζονται σε παγκόσμιο επίπεδο, προασπίζοντας παράλληλα τα θεμελιώδη δικαιώματα· λαμβάνοντας υπόψη ότι μια τέτοια προσέγγιση της ΤΝ είναι υψίστης σημασίας όχι μόνο για την ανταγωνιστικότητα της ΕΕ, αλλά και για την ασφάλεια, την τεχνολογική κυριαρχία και τη στρατηγική αυτονομία της·


</Amend>
<Amend>Τροπολογία		<NumAm>10</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Γ</Article>
	

	Πρόταση ψηφίσματος
	Τροπολογία

	Γ.	λαμβάνοντας υπόψη ότι με την πράξη για την τεχνητή νοημοσύνη θεσπίζεται το πρώτο ολοκληρωμένο ρυθμιστικό πλαίσιο για την ΤΝ στον κόσμο· λαμβάνοντας υπόψη ότι η ΤΝ προχωρά με πρωτοφανή ρυθμό, αναδιαμορφώνοντας την οικονομική δραστηριότητα, τη δημόσια διοίκηση και τις κοινωνικές αλληλεπιδράσεις·
	Γ.	λαμβάνοντας υπόψη ότι με τον κανονισμό για την τεχνητή νοημοσύνη (κανονισμός για την ΤΝ) θεσπίζεται το πρώτο ολοκληρωμένο ρυθμιστικό πλαίσιο για την ΤΝ στον κόσμο· λαμβάνοντας υπόψη ότι το πλαίσιο αυτό αποτελείται από ένα ισχυρό σύνολο κανόνων που διέπουν την παροχή και την ανάπτυξη της ΤΝ στην εσωτερική αγορά, στηρίζουν την καινοτομία και προωθούν την υιοθέτηση ανθρωποκεντρικής και αξιόπιστης ΤΝ, θέτοντας ένα υψηλό πρότυπο σε παγκόσμιο επίπεδο· λαμβάνοντας υπόψη ότι η ΤΝ προχωρά με πρωτοφανή ρυθμό, αναδιαμορφώνοντας την οικονομική δραστηριότητα, τη δημόσια διοίκηση και τις κοινωνικές αλληλεπιδράσεις·


</Amend>
<Amend>Τροπολογία		<NumAm>11</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Γ α (νέα)</Article>
	

	Πρόταση ψηφίσματος
	Τροπολογία

	
	Γ α.	λαμβάνοντας υπόψη ότι με το ψηφιακό Omnibus για την ΤΝ θεσπίζονται στοχευμένα μέτρα απλούστευσης για τη διασφάλιση της έγκαιρης, ομαλής και αναλογικής εφαρμογής ορισμένων διατάξεων του κανονισμού για την ΤΝ· λαμβάνοντας υπόψη ότι η χωριστή πρόταση για τη δέσμη μέτρων Omnibus για τον ψηφιακό τομέα εξετάζει περαιτέρω την ανάγκη αποσαφήνισης του τρόπου με τον οποίο τα προσωπικά δεδομένα μπορούν να χρησιμοποιηθούν για την εκπαίδευση και την ανάπτυξη της ΤΝ· λαμβάνοντας υπόψη ότι και οι δύο προτάσεις αντικατοπτρίζουν την ανάγκη προσαρμογής του νομικού πλαισίου της ΕΕ υπό το πρίσμα της ταχείας προόδου της ΤΝ στην ΕΕ και παγκοσμίως·


</Amend>
<Amend>Τροπολογία		<NumAm>12</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Γ β</Article>
	

	Πρόταση ψηφίσματος
	Τροπολογία

	
	Γ β.	λαμβάνοντας υπόψη ότι η σύμβαση-πλαίσιο του Συμβουλίου της Ευρώπης για την ΤΝ προτείνει κανόνες για να διασφαλιστεί ότι τα συστήματα ΤΝ τηρούν αυστηρά δεοντολογικά πρότυπα καθ’ όλη τη διάρκεια του κύκλου ζωής τους, προωθούν τη διαφάνεια, τη δυνατότητα ελέγχου και την αποτελεσματική εποπτεία, και ενισχύουν τις διασφαλίσεις για την προστασία των θεμελιωδών δικαιωμάτων, της δημοκρατίας και του κράτους δικαίου· λαμβάνοντας υπόψη ότι η σύμβαση-πλαίσιο, στην οποία μπορούν να προσχωρήσουν και μη ευρωπαϊκές χώρες, προωθεί μια παγκόσμια βάση αναφοράς για τη διακυβέρνηση της ΤΝ, η οποία επικεντρώνεται στην προστασία των δικαιωμάτων· λαμβάνοντας υπόψη ότι, σε επίπεδο ΕΕ, οι αρχές και οι υποχρεώσεις που ορίζονται στη σύμβαση-πλαίσιο εφαρμόζονται ήδη από υφιστάμενο συνεκτικό σύνολο νομοθεσίας που καθορίζει υψηλότερο και λεπτομερέστερο επίπεδο προστασίας, συμπεριλαμβανομένου, ιδίως, του κανονισμού για την ΤΝ· 


</Amend>
<Amend>Τροπολογία		<NumAm>13</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Γ γ</Article>
	

	Πρόταση ψηφίσματος
	Τροπολογία

	
	Γ γ.	λαμβάνοντας υπόψη ότι η προώθηση αξιόπιστης και ανθρωποκεντρικής ΤΝ είναι απαραίτητη για την ενίσχυση της ανταγωνιστικότητας, της ικανότητας καινοτομίας, της τεχνολογικής κυριαρχίας και της στρατηγικής αυτονομίας της ΕΕ σε ένα ολοένα και πιο ανταγωνιστικό παγκόσμιο περιβάλλον·


</Amend>
<Amend>Τροπολογία		<NumAm>14</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Ε</Article>
	

	Πρόταση ψηφίσματος
	Τροπολογία

	Ε.	λαμβάνοντας υπόψη ότι το Κοινοβούλιο, ως το αντιπροσωπευτικό δημοκρατικό θεσμικό όργανο της ΕΕ, έχει ως νόμιμο ρόλο να συμβάλει σε αυτές τις παγκόσμιες συζητήσεις, σύμφωνα με τα άρθρα 10, 11 και 13 ΣΕΕ, και είναι υπεύθυνο να διασφαλίσει τη δημοκρατική λογοδοσία και τη θεσμική συνοχή στην εξωτερική δέσμευση της ΕΕ·
	Ε.	λαμβάνοντας υπόψη ότι το Κοινοβούλιο, ως το άμεσα εκλεγμένο αντιπροσωπευτικό δημοκρατικό θεσμικό όργανο της ΕΕ, έχει ως νόμιμο ρόλο να συμβάλει σε αυτές τις παγκόσμιες συζητήσεις, σύμφωνα με τα άρθρα 10, 11 και 13 ΣΕΕ, και είναι υπεύθυνο να διασφαλίσει τη δημοκρατική λογοδοσία και τη θεσμική συνοχή στην εξωτερική δέσμευση της ΕΕ, και παράλληλα να διασφαλίσει την ικανότητα των ευρωπαϊκών εταιρειών τεχνολογίας να αναπτύσσουν και να εφαρμόζουν ΤΝ, να προωθήσει την καινοτομία, την ανταγωνιστικότητα και την τεχνολογική υπεροχή της Ευρώπης, καθώς και να προστατεύσει τα θεμελιώδη δικαιώματα και την έννομη τάξη·


</Amend>
<Amend>Τροπολογία		<NumAm>15</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Η</Article>
	

	Πρόταση ψηφίσματος
	Τροπολογία

	Η.	λαμβάνοντας υπόψη ότι η παρακολούθηση των παγκόσμιων εξελίξεων στον τομέα της ΤΝ σε επίπεδο ΕΕ, σε στενή συνεργασία με την Υπηρεσία ΤΝ της Επιτροπής, το Ευρωπαϊκό Συμβούλιο Τεχνητής Νοημοσύνης (συμβούλιο ΤΝ) και τις εθνικές αρμόδιες αρχές, η παρακολούθηση των εξελίξεων στα κράτη μέλη, η διατήρηση τακτικών ανταλλαγών με τα εθνικά κοινοβούλια και ο εντοπισμός πιθανών διατομεακών αλληλοεπικαλύψεων και κενών στο νομικό πλαίσιο της ΕΕ για την ΤΝ θα αποτελέσουν εξαιρετικά σημαντικά ζητήματα· λαμβάνοντας υπόψη ότι το προτεινόμενο Παρατηρητήριο ΤΝ του Ευρωπαϊκού Κοινοβουλίου θα πρέπει να διαδραματίσει κεντρικό ρόλο εν προκειμένω·
	Η.	λαμβάνοντας υπόψη ότι η παρακολούθηση των παγκόσμιων εξελίξεων στον τομέα της ΤΝ σε επίπεδο ΕΕ και κρατών μελών, σε στενή συνεργασία με την Υπηρεσία ΤΝ της Επιτροπής, το Ευρωπαϊκό Συμβούλιο Τεχνητής Νοημοσύνης (συμβούλιο ΤΝ) και τις εθνικές αρμόδιες αρχές, η παρακολούθηση των εξελίξεων στα κράτη μέλη και η διατήρηση τακτικών ανταλλαγών μεταξύ του Ευρωπαϊκού Κοινοβουλίου και των εθνικών κοινοβουλίων και ο εντοπισμός πιθανών διατομεακών αλληλοεπικαλύψεων και κενών στο νομικό πλαίσιο της ΕΕ για την ΤΝ, με σκοπό τη βελτίωση της συνοχής, της ασφάλειας δικαίου και της φιλικής προς την καινοτομία εφαρμογής σε ολόκληρη την Ένωση, θα αποτελέσουν εξαιρετικά σημαντικά ζητήματα· λαμβάνοντας υπόψη ότι οι προσπάθειες του Κοινοβουλίου να ενισχύσει την εσωτερική του ικανότητα ανάλυσης και διακυβέρνησης που σχετίζεται με την ΤΝ, μεταξύ άλλων με τη δημιουργία ειδικής διοικητικής μονάδας, θα μπορούσαν να αξιοποιήσουν το έργο της ομάδας εργασίας για τον κανονισμό για την ΤΝ και να διαδραματίσουν περαιτέρω κεντρικό ρόλο στη θεσμική διακυβέρνηση της ΤΝ στο Κοινοβούλιο όσον αφορά τη λογοδοσία και την εξηγησιμότητα των επιπτώσεων των συστημάτων ΤΝ που αναπτύσσονται εντός του θεσμικού οργάνου· λαμβάνοντας υπόψη ότι αυτό θα μπορούσε επίσης να συμβάλει στην επίτευξη επαρκούς επιπέδου γραμματισμού στον τομέα της ΤΝ μεταξύ του προσωπικού του Κοινοβουλίου· λαμβάνοντας υπόψη ότι η εν λόγω διοικητική μονάδα θα πρέπει επίσης να αξιοποιήσει την πείρα της Επιτροπής για το Μέλλον της Επιστήμης και της Τεχνολογίας (STOA), η οποία συστάθηκε ως μόνιμο όργανο το 1988 και συμπεριλαμβάνει την ΤΝ μεταξύ των κύριων θεματικών προτεραιοτήτων της, καθώς και της Υπηρεσίας Έρευνας του Ευρωπαϊκού Κοινοβουλίου (EPRS)·


</Amend>
<Amend>Τροπολογία		<NumAm>16</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Η α (νέα)</Article>
	

	Πρόταση ψηφίσματος
	Τροπολογία

	
	Η α.	λαμβάνοντας υπόψη ότι η Επιτροπή Εσωτερικής Αγοράς και Προστασίας των Καταναλωτών (IMCO) του Κοινοβουλίου, από κοινού με την Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων (LIBE), έχει συγκροτήσει κοινή ομάδα εργασίας IMCO-LIBE για την εφαρμογή και την επιβολή του κανονισμού για την ΤΝ (ομάδα εργασίας για τον κανονισμό για την ΤΝ), η οποία χρησιμεύει ως πλατφόρμα για την ανταλλαγή απόψεων με την Επιτροπή, ιδίως την Υπηρεσία ΤΝ αυτής, και άλλα σχετικά ενδιαφερόμενα μέρη, σχετικά με την πορεία της εφαρμογής του κανονισμού για την ΤΝ και για την παρακολούθηση των εξελίξεων στον τομέα της ΤΝ γενικότερα·


</Amend>
<Amend>Τροπολογία		<NumAm>17</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Θ</Article>
	

	Πρόταση ψηφίσματος
	Τροπολογία

	Θ.	λαμβάνοντας υπόψη ότι το προτεινόμενο Παρατηρητήριο ΤΝ του Ευρωπαϊκού Κοινοβουλίου θα μπορούσε να χαρακτηριστεί ως όργανο της ΕΕ που μπορεί να προσκαλείται στις συνεδριάσεις του συμβουλίου ΤΝ, σύμφωνα με το άρθρο 65 παράγραφος 2 της πράξης για την τεχνητή νοημοσύνη·
	διαγράφεται


</Amend>
<Amend>Τροπολογία		<NumAm>18</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Ι</Article>
	

	Πρόταση ψηφίσματος
	Τροπολογία

	Ι.	λαμβάνοντας υπόψη ότι η ΤΝ μπορεί να στηρίξει τον κοινοβουλευτικό έλεγχο της υλοποίησης και της εφαρμογής του δικαίου της ΕΕ, μειώνοντας τις ασυμμετρίες πληροφόρησης και μετριάζοντας τις επαναλαμβανόμενες δυσκολίες που αντιμετωπίζει το Κοινοβούλιο όσον αφορά την πρόσβαση στα σχετικά δεδομένα, καθώς και συμβάλλοντας στη βελτίωση των νομοθετικών διαδικασιών της ΕΕ·
	Ι.	λαμβάνοντας υπόψη ότι η ΤΝ, υπό ουσιαστική ανθρώπινη εποπτεία, μπορεί να στηρίξει τον κοινοβουλευτικό έλεγχο της υλοποίησης και της εφαρμογής του δικαίου της ΕΕ, μειώνοντας τις ασυμμετρίες πληροφόρησης και μετριάζοντας τις επαναλαμβανόμενες δυσκολίες που αντιμετωπίζει το Κοινοβούλιο όσον αφορά την πρόσβαση στα σχετικά δεδομένα, καθώς και συμβάλλοντας στη βελτίωση των νομοθετικών διαδικασιών της ΕΕ, ιδίως εξορθολογίζοντάς τις και καθιστώντας τις πιο αποτελεσματικές και πιο ευέλικτες·


</Amend>
<Amend>Τροπολογία		<NumAm>19</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Ι α (νέα)</Article>
	

	Πρόταση ψηφίσματος
	Τροπολογία

	
	Ι α.	λαμβάνοντας υπόψη ότι η υπεύθυνη χρήση των συστημάτων ΤΝ μπορεί να βελτιώσει την ποιότητα, την προσβασιμότητα και την αποτελεσματικότητα των νομοθετικών και διοικητικών διαδικασιών, στηρίζοντας την τεκμηριωμένη χάραξη πολιτικής, διευκολύνοντας την ανάλυση πολύπλοκων κανονιστικών πλαισίων και βελτιώνοντας την πρόσβαση σε σχετικές πληροφορίες για δημοκρατικό έλεγχο·


</Amend>
<Amend>Τροπολογία		<NumAm>20</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη IA</Article>
	

	Πρόταση ψηφίσματος
	Τροπολογία

	ΙΑ.	λαμβάνοντας υπόψη ότι η ταχεία εξέλιξη των τεχνολογιών ΤΝ απαιτεί συνεχή αναλυτική ικανότητα προκειμένου να αξιολογούνται οι θεσμικές, δημοκρατικές και νομικές επιπτώσεις τους στη λειτουργία της ΕΕ· λαμβάνοντας υπόψη ότι το Κοινοβούλιο θα πρέπει, για τον λόγο αυτό, να ενισχύσει την εσωτερική εμπειρογνωσία του και τις ικανότητες παρακολούθησης σε αυτόν τον τομέα·
	ΙΑ.	λαμβάνοντας υπόψη ότι η ταχεία εξέλιξη των τεχνολογιών ΤΝ απαιτεί συνεχή αναλυτική ικανότητα προκειμένου να αξιολογούνται οι θεσμικές, δημοκρατικές και νομικές επιπτώσεις τους στη λειτουργία της ΕΕ· λαμβάνοντας υπόψη ότι το Κοινοβούλιο θα πρέπει, για τον λόγο αυτόν, να ενισχύσει την εσωτερική εμπειρογνωσία του και τις ικανότητες παρακολούθησης σε αυτόν τον τομέα, μεταξύ άλλων με ενδελεχή κατάρτιση γραμματισμού στον τομέα της ΤΝ, και να στηρίξει την τεκμηριωμένη, αποτελεσματική και υπεύθυνη χρήση των τεχνολογιών ΤΝ·


</Amend>
<Amend>Τροπολογία		<NumAm>21</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη IA α (νέα)</Article>
	

	Πρόταση ψηφίσματος
	Τροπολογία

	
	ΙΑ α.	λαμβάνοντας υπόψη ότι οι αποκλίσεις στις εθνικές ερμηνείες και στην εφαρμογή της νομοθεσίας της ΕΕ σχετικά με την ΤΝ ενέχουν τον κίνδυνο να οδηγήσουν σε κανονιστικό κατακερματισμό, να προκαλέσουν ανασφάλεια δικαίου και να δημιουργήσουν φραγμούς στη διασυνοριακή ανάπτυξη της ΤΝ εντός της εσωτερικής αγοράς, ιδίως για τις ΜΜΕ και τις νεοφυείς επιχειρήσεις που δραστηριοποιούνται σε διάφορα κράτη μέλη· λαμβάνοντας υπόψη ότι η ΤΝ, υπό κατάλληλη ανθρώπινη εποπτεία, μπορεί να ενισχύσει την ικανότητα του Κοινοβουλίου για αποτελεσματικό και τεκμηριωμένο έλεγχο της υλοποίησης και της εφαρμογής του δικαίου της ΕΕ, μειώνοντας τις ασυμμετρίες πληροφόρησης, βελτιώνοντας την ανάλυση των σχετικών πληροφοριών και συμβάλλοντας στην αντιμετώπιση επαναλαμβανόμενων δυσκολιών όσον αφορά την πρόσβαση στα δεδομένα που είναι αναγκαία για τη δημοκρατική εποπτεία·


</Amend>
<Amend>Τροπολογία		<NumAm>22</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη IB</Article>
	

	Πρόταση ψηφίσματος
	Τροπολογία

	ΙΒ.	λαμβάνοντας υπόψη ότι η ταχεία ανάπτυξη τεχνολογιών ΤΝ μετασχηματίζει ριζικά τις προεκλογικές εκστρατείες και την πολιτική επικοινωνία· λαμβάνοντας υπόψη ότι οι τεχνολογίες αυτές ενδέχεται να επηρεάσουν την ακεραιότητα των εκλογικών διαδικασιών και να υπονομεύσουν την εμπιστοσύνη στους δημοκρατικούς θεσμούς, μεταξύ άλλων στο πλαίσιο των ευρωπαϊκών εκλογών·
	ΙΒ.	λαμβάνοντας υπόψη ότι η ταχεία ανάπτυξη τεχνολογιών ΤΝ μετασχηματίζει ριζικά τις προεκλογικές εκστρατείες και την πολιτική επικοινωνία, συχνά με πολύ μικρό κόστος· λαμβάνοντας υπόψη ότι οι τεχνολογίες αυτές ενδέχεται να επηρεάσουν την ακεραιότητα των εκλογικών διαδικασιών και να υπονομεύσουν την εμπιστοσύνη στους δημοκρατικούς θεσμούς, ιδίως όταν αξιοποιούνται από εχθρικούς παράγοντες, μεταξύ άλλων στο πλαίσιο των ευρωπαϊκών εκλογών·


</Amend>
<Amend>Τροπολογία		<NumAm>23</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη IΓ α (νέα)</Article>
	

	Πρόταση ψηφίσματος
	Τροπολογία

	
	ΙΓ α.	λαμβάνοντας υπόψη ότι το άρθρο 77 του κανονισμού για την ΤΝ προβλέπει βασικό ρόλο για τις εθνικές δημόσιες αρχές ή τους δημόσιους φορείς όσον αφορά την εποπτεία ή την επιβολή της τήρησης των υποχρεώσεων που απορρέουν από το ενωσιακό δίκαιο για την προστασία των θεμελιωδών δικαιωμάτων, συμπεριλαμβανομένου του δικαιώματος στη μη διακριτική μεταχείριση·


</Amend>
<Amend>Τροπολογία		<NumAm>24</NumAm>
<DocAmend>Πρόταση ψηφίσματος</DocAmend>
<Article>Παράγραφος 1 α (νέα)</Article>
	

	Πρόταση ψηφίσματος
	Τροπολογία

	
	1α.	τονίζει ότι η ταχεία ανάπτυξη προηγμένων συστημάτων ΤΝ δεν πρέπει να δημιουργεί νομικές γκρίζες ζώνες ή να αποδυναμώνει την επιβολή της ισχύουσας νομοθεσίας· τονίζει ότι η τεχνολογική καινοτομία δεν μπορεί ποτέ να αποβαίνει εις βάρος του κράτους δικαίου, της δημόσιας ασφάλειας ή της δημοκρατικής λογοδοσίας· ζητεί να ενσωματώνονται στις δομές διακυβέρνησης της ΕΕ για την ΤΝ διαρθρωμένοι μηχανισμοί διαβούλευσης με τους ευρωπαϊκούς φορείς καινοτομίας και τονίζει ότι η προώθηση της καινοτομίας στον τομέα της ΤΝ είναι υψίστης σημασίας όχι μόνο για την ενίσχυση της ανταγωνιστικότητας της ΕΕ, αλλά και για τη διαφύλαξη της ασφάλειας, της τεχνολογικής κυριαρχίας και της στρατηγικής αυτονομίας της· καλεί την Επιτροπή να διασφαλίσει ότι ο κανονισμός για την ΤΝ εφαρμόζεται με συστηματικό και διαφανή τρόπο·


</Amend>
<Amend>Τροπολογία		<NumAm>25</NumAm>
<DocAmend>Πρόταση ψηφίσματος</DocAmend>
<Article>Παράγραφος 2</Article>
	

	Πρόταση ψηφίσματος
	Τροπολογία

	2.	επαναβεβαιώνει ότι η προσέγγιση της ΕΕ όσον αφορά την ΤΝ πρέπει να είναι απόλυτα ευθυγραμμισμένη με τις αξίες που προβλέπονται στο άρθρο 2 ΣΕΕ, συμπεριλαμβανομένων της δημοκρατίας, του κράτους δικαίου και των θεμελιωδών δικαιωμάτων, και ότι η ανάπτυξη της ΤΝ εντός των θεσμικών οργάνων πρέπει να παραμείνει ανθρωποκεντρική·
	2.	επαναβεβαιώνει ότι η προσέγγιση της ΕΕ όσον αφορά την ΤΝ πρέπει να είναι απόλυτα ευθυγραμμισμένη με τις αξίες που προβλέπονται στο άρθρο 2 ΣΕΕ, συμπεριλαμβανομένων της δημοκρατίας, του κράτους δικαίου και των θεμελιωδών δικαιωμάτων, και ότι η ανάπτυξη και η χρήση της ΤΝ εντός των θεσμικών οργάνων πρέπει να παραμείνουν υπό πλήρη ανθρώπινη εποπτεία, πράγμα που σημαίνει ότι ένα φυσικό πρόσωπο πρέπει να ασκεί πραγματική εποπτεία επί κάθε εργαλείου ΤΝ κατά τη χρήση του, συμβάλλοντας έτσι στην ενίσχυση της εμπιστοσύνης των πολιτών στους δημοκρατικούς θεσμούς και τη δημόσια διοίκηση·


</Amend>
<Amend>Τροπολογία		<NumAm>26</NumAm>
<DocAmend>Πρόταση ψηφίσματος</DocAmend>
<Article>Παράγραφος 4</Article>
	

	Πρόταση ψηφίσματος
	Τροπολογία

	4.	ζητεί διαρθρωμένο και τακτικό διοργανικό διάλογο μεταξύ του Κοινοβουλίου, της Επιτροπής και του Συμβουλίου σχετικά με τις θεσμικές επιπτώσεις της ΤΝ·
	4.	ζητεί διαρθρωμένο, τακτικό και διαφανή διοργανικό διάλογο μεταξύ του Κοινοβουλίου, της Επιτροπής και του Συμβουλίου σχετικά με τις θεσμικές επιπτώσεις της ΤΝ, συμπεριλαμβανομένων τακτικών ανταλλαγών σχετικά με την εφαρμογή της ενωσιακής νομοθεσίας για την ΤΝ, τον διοικητικό συντονισμό και τον αντίκτυπο των συστημάτων ΤΝ στη συνοχή της εσωτερικής αγοράς·


</Amend>
<Amend>Τροπολογία		<NumAm>27</NumAm>
<DocAmend>Πρόταση ψηφίσματος</DocAmend>
<Article>Παράγραφος 6</Article>
	

	Πρόταση ψηφίσματος
	Τροπολογία

	6.	τονίζει τη σημασία της κοινοβουλευτικής συμμετοχής στις συζητήσεις για την παγκόσμια διακυβέρνηση της ΤΝ και, κατά συνέπεια, υποστηρίζει θερμά τη συμμετοχή του Κοινοβουλίου σε πολυμερή φόρουμ, όπως η ετήσια σύνοδος κορυφής των Ηνωμένων Εθνών με τίτλο «AI for Good»· αναγνωρίζει ότι, συμμετέχοντας σε παγκόσμιο επίπεδο με ένα σαφές σύνολο αξιών και δεοντολογικών αρχών, το Κοινοβούλιο ενισχύει τον δημοκρατικό ρόλο και την αξιοπιστία του, με πλήρη σεβασμό των αρμοδιοτήτων της Επιτροπής στον τομέα και σύμφωνα με την αρχή της καλόπιστης συνεργασίας, όπως ορίζεται στο άρθρο 13 παράγραφος 2 ΣΕΕ·
	6.	τονίζει τη σημασία της ευρείας συμμετοχής των Ευρωπαίων εκπροσώπων στις συζητήσεις για την παγκόσμια διακυβέρνηση της ΤΝ· υποστηρίζει, κατά συνέπεια, τη συμμετοχή του Κοινοβουλίου σε πολυμερή φόρουμ, όπως η ετήσια σύνοδος κορυφής των Ηνωμένων Εθνών με τίτλο «AI for Good»· αναγνωρίζει ότι, συμμετέχοντας σε παγκόσμιο επίπεδο με ένα σαφές σύνολο αξιών και δεοντολογικών αρχών, το Κοινοβούλιο ενισχύει τον δημοκρατικό ρόλο και την αξιοπιστία του, με πλήρη σεβασμό των αρμοδιοτήτων της Επιτροπής στον τομέα και σύμφωνα με την αρχή της καλόπιστης συνεργασίας, όπως ορίζεται στο άρθρο 13 παράγραφος 2 ΣΕΕ·


</Amend>
<Amend>Τροπολογία		<NumAm>28</NumAm>
<DocAmend>Πρόταση ψηφίσματος</DocAmend>
<Article>Παράγραφος 7</Article>
	

	Πρόταση ψηφίσματος
	Τροπολογία

	7.	υπογραμμίζει ότι, σε μία εποχή έντονου γεωπολιτικού ανταγωνισμού, η συμμετοχή του Κοινοβουλίου σε διεθνή φόρουμ έχει ουσιαστική σημασία· τονίζει ότι οι πρακτικές και οι τεχνολογίες ΤΝ που κοινοποιούνται εξωτερικά πρέπει να συμμορφώνονται με τις δεσμεύσεις του Κοινοβουλίου για διαφάνεια, βιωσιμότητα, προστασία των δεδομένων και δημοκρατική εποπτεία· τονίζει, επιπλέον, ότι είναι σημαντικό να αντιμετωπιστούν οι συστημικοί κίνδυνοι που συνδέονται με την ΤΝ, συμπεριλαμβανομένων της διάδοσης των λεγόμενων ψευδαισθήσεων, οι οποίες ενδέχεται να υπονομεύσουν την ακρίβεια και την αξιοπιστία των πληροφοριών, καθώς και του δυνητικού κοινωνικοοικονομικού αντικτύπου της ΤΝ, ιδίως όσον αφορά την εκτόπιση θέσεων εργασίας, αντί να προωθηθεί απλώς η τεχνολογική αριστεία·
	7.	υπογραμμίζει ότι, σε μία εποχή έντονου γεωπολιτικού ανταγωνισμού, η συμμετοχή του Κοινοβουλίου σε διεθνή φόρουμ έχει ουσιαστική σημασία· τονίζει ότι οι πρακτικές και οι τεχνολογίες ΤΝ που κοινοποιούνται εξωτερικά πρέπει να στηρίζουν την καινοτομία και την ανταγωνιστικότητα και να συμμορφώνονται με αυστηρά πρότυπα για τη διαφάνεια, τη βιωσιμότητα, την ιδιωτικότητα, την προστασία των προσωπικών δεδομένων και την κυβερνοασφάλεια, καθώς και τη δημοκρατική εποπτεία· τονίζει, επιπλέον, τη σημασία της προώθησης αξιόπιστης και ανθρωποκεντρικής ΤΝ, με παράλληλη αντιμετώπιση των συστημικών κινδύνων που συνδέονται με την ΤΝ, συμπεριλαμβανομένων των λεγόμενων ψευδαισθήσεων και των κινδύνων δηλητηρίασης από την ΤΝ ή χειραγώγησης μεγάλων γλωσσικών μοντέλων, οι οποίοι υπονομεύουν την ακρίβεια και την αξιοπιστία των αποτελεσμάτων της, καθώς και του δυνητικού κοινωνικοοικονομικού αντικτύπου της ΤΝ, ιδίως όσον αφορά την εκτόπιση θέσεων εργασίας, αντί να προωθηθεί απλώς η τεχνολογική αριστεία·


</Amend>
<Amend>Τροπολογία		<NumAm>29</NumAm>
<DocAmend>Πρόταση ψηφίσματος</DocAmend>
<Article>Παράγραφος 7 α (νέα)</Article>
	

	Πρόταση ψηφίσματος
	Τροπολογία

	
	7α.	σημειώνει με ανησυχία την αυξανόμενη εξάρτηση από μη ευρωπαϊκά συστήματα ΤΝ αιχμής, την έλλειψη συντονισμένης πρόσβασης στα εν λόγω συστήματα για την αξιολόγηση της ασφάλειας και το επακόλουθο κενό ικανοτήτων στον τομέα της κυβερνοάμυνας που βασίζεται στην ΤΝ, γεγονός που εγείρει ανησυχίες σχετικά με τις στρατηγικές εξαρτήσεις και την ασύμμετρη πρόσβαση σε κρίσιμες υποδομές ΤΝ· προειδοποιεί ότι, σύμφωνα με αξιωματούχους του τομέα της ασφάλειας, τα προηγμένα μοντέλα ΤΝ αιχμής μπορούν να προσαρμόσουν δυναμικά τη συμπεριφορά τους, πράγμα που σημαίνει ότι μπορούν να χρησιμοποιηθούν για αυτοματοποιημένο εντοπισμό και εκμετάλλευση τρωτών σημείων, γεγονός που μειώνει σημαντικά τους φραγμούς σε εξελιγμένες κυβερνοεπιθέσεις, επιτρέποντας την ταχεία κλιμάκωση κακόβουλων επιχειρήσεων και μεταβάλλοντας ριζικά την κλίμακα και την ταχύτητα των κινδύνων στον κυβερνοχώρο· ζητεί ισχυρότερη εποπτεία και ισχυρή ετοιμότητα, συμπεριλαμβανομένων τακτικών προσομοιώσεων ακραίων καταστάσεων και ασκήσεων βάσει σεναρίων, για την αντιμετώπιση κυβερνοεπιθέσεων που βασίζονται στην ΤΝ και την αντιμετώπιση στρατηγικών εξαρτήσεων από μη ευρωπαϊκές υποδομές, υπηρεσίες υπολογιστικού νέφους και βασικά μοντέλα· τονίζει ότι η ΕΕ πρέπει να επιδιώξει ένα ολοκληρωμένο θεματολόγιο τεχνολογικής κυριαρχίας κατά την ανάπτυξη και την εφαρμογή προηγμένων συστημάτων ΤΝ·


</Amend>
<Amend>Τροπολογία		<NumAm>30</NumAm>
<DocAmend>Πρόταση ψηφίσματος</DocAmend>
<Article>Παράγραφος 8</Article>
	

	Πρόταση ψηφίσματος
	Τροπολογία

	8.	υπογραμμίζει ότι η ΤΝ, λόγω της κλίμακας, της ταχύτητας και του διασυνοριακού αντικτύπου της, συνιστά συστημική παγκόσμια πρόκληση και ότι, όπως και στην περίπτωση των προηγούμενων μετασχηματιστικών τεχνολογιών, συμπεριλαμβανομένης της πυρηνικής τεχνολογίας στα μέσα του 20ού αιώνα, η υπεύθυνη διακυβέρνηση απαιτεί την έγκαιρη διαπραγμάτευση και θέσπιση ειδικής διεθνούς σύμβασης ή συνθήκης για την ΤΝ σε παγκόσμιο επίπεδο·
	8.	υπογραμμίζει ότι η ΤΝ εμπεριέχει τη δυνατότητα σημαντικής τόνωσης της οικονομικής ανάπτυξης, ενίσχυσης της παραγωγικότητας, και μετασχηματισμού διαφόρων κλάδων με την αυτοματοποίηση των εργασιών και τη βελτίωση της λήψης αποφάσεων· τονίζει, ωστόσο, ότι λόγω της κλίμακας, της ταχύτητας ανάπτυξης και του διασυνοριακού αντικτύπου της, συνιστά επίσης μια μετασχηματιστική παγκόσμια τεχνολογία με ευρείες επιπτώσεις, η οποία απαιτεί υπεύθυνη διακυβέρνηση·


</Amend>
<Amend>Τροπολογία		<NumAm>31</NumAm>
<DocAmend>Πρόταση ψηφίσματος</DocAmend>
<Article>Παράγραφος 9</Article>
	

	Πρόταση ψηφίσματος
	Τροπολογία

	9.	λαμβάνει υπό σημείωση τη σύμβαση-πλαίσιο του Συμβουλίου της Ευρώπης για την τεχνητή νοημοσύνη· θεωρεί ότι, δεδομένου του παγκόσμιου συστημικού χαρακτήρα των τεχνολογιών ΤΝ, θα πρέπει να εξεταστεί περαιτέρω η θέσπιση παγκόσμιου πολυμερούς πλαισίου ή σύμβασης με στόχο την πρόληψη των συστημικών κινδύνων και τη διασφάλιση της δημοκρατικής λογοδοσίας σε παγκόσμιο επίπεδο·
	9.	υπενθυμίζει τη σύμβαση-πλαίσιο του Συμβουλίου της Ευρώπης για την ΤΝ, με την οποία θεσπίζεται μια παγκόσμια βάση αναφοράς για τη διακυβέρνηση της ΤΝ· επισημαίνει ότι ο κανονισμός για την ΤΝ και άλλες σχετικές νομοθετικές πράξεις της ΕΕ καθορίζουν ήδη υψηλότερο, λεπτομερέστερο επίπεδο προστασίας και εναρμόνισης εντός της εσωτερικής αγοράς· καλεί τις χώρες σε όλο τον κόσμο να προσχωρήσουν στη σύμβαση-πλαίσιο και να προωθήσουν την παγκόσμια ανάπτυξη ανθρωποκεντρικής και αξιόπιστης ΤΝ· θεωρεί ότι, δεδομένου του παγκόσμιου συστημικού χαρακτήρα των τεχνολογιών ΤΝ, θα πρέπει να εξετάζεται τακτικά η δυνατότητα προώθησης της διεθνούς συνεργασίας και της αποτελεσματικής διακυβέρνησης που ευνοεί την καινοτομία, με παράλληλη διασφάλιση του σεβασμού των υφιστάμενων νομικών πλαισίων, πρόληψη των συστημικών κινδύνων και ενίσχυση της δημοκρατικής λογοδοσίας σε παγκόσμιο επίπεδο· είναι της άποψης ότι η συμμετοχή της ΕΕ σε διεθνείς συμβάσεις θα πρέπει να εξυπηρετεί την προώθηση του οράματός της για την ΤΝ, της κανονιστικής της προσέγγισης και της ανταγωνιστικότητάς της σε παγκόσμιο επίπεδο·


</Amend>
<Amend>Τροπολογία		<NumAm>32</NumAm>
<DocAmend>Πρόταση ψηφίσματος</DocAmend>
<Article>Παράγραφος 10</Article>
	

	Πρόταση ψηφίσματος
	Τροπολογία

	10.	υπενθυμίζει ότι, σύμφωνα με τα άρθρα 10, 13 και 14 ΣΕΕ, το Κοινοβούλιο ασκεί δημοκρατικό έλεγχο στη λειτουργία της ΕΕ και των θεσμικών οργάνων της· τονίζει ότι η αυξανόμενη ανάπτυξη συστημάτων ΤΝ στις δημόσιες διοικήσεις και στα θεσμικά όργανα της ΕΕ απαιτεί την ενίσχυση της αναλυτικής ικανότητας του Κοινοβουλίου, προκειμένου να διασφαλίζονται η διαφάνεια, η δημοκρατική λογοδοσία και η αποτελεσματική εποπτεία σύμφωνα με τις Συνθήκες·
	10.	υπενθυμίζει ότι, σύμφωνα με τα άρθρα 10, 13 και 14 ΣΕΕ, το Κοινοβούλιο ασκεί δημοκρατικό έλεγχο στη λειτουργία της ΕΕ και των θεσμικών οργάνων της· τονίζει ότι η αυξανόμενη ανάπτυξη συστημάτων ΤΝ στις δημόσιες διοικήσεις και στα θεσμικά όργανα της ΕΕ απαιτεί την ενίσχυση της αναλυτικής ικανότητας και του γραμματισμού του Κοινοβουλίου στον τομέα της ΤΝ, προκειμένου να διασφαλίζονται η διαφάνεια, η δημοκρατική λογοδοσία και η αποτελεσματική εποπτεία σύμφωνα με τις Συνθήκες·


</Amend>
<Amend>Τροπολογία		<NumAm>33</NumAm>
<DocAmend>Πρόταση ψηφίσματος</DocAmend>
<Article>Παράγραφος 11</Article>
	

	Πρόταση ψηφίσματος
	Τροπολογία

	11.	ζητεί τη δημιουργία Παρατηρητηρίου ΤΝ του Ευρωπαϊκού Κοινοβουλίου ως μόνιμης αναλυτικής δομής στους κόλπους της διοίκησης του Κοινοβουλίου, το οποίο θα λειτουργεί ως υπηρεσία σε όλες τις κοινοβουλευτικές επιτροπές για την υποστήριξή τους σε θέματα που σχετίζονται με την ΤΝ, τη διακυβέρνησή της, τη θεσμική ισορροπία και τη δημοκρατική εποπτεία· τονίζει ότι η δημιουργία αυτή της ικανότητας θα μπορούσε να οργανωθεί στο πλαίσιο των διοικητικών δομών του Κοινοβουλίου με δημοσιονομικά ουδέτερο τρόπο και με βάση την υφιστάμενη εμπειρογνωσία και τις υφιστάμενες υπηρεσίες·
	11.	συνιστά την ενίσχυση της εσωτερικής ικανότητας ανάλυσης και διακυβέρνησης του Κοινοβουλίου εντός της διοίκησής του, ιδίως όσον αφορά την ΤΝ, με ειδική διοικητική μονάδα· τονίζει ότι η μονάδα θα πρέπει να αξιοποιήσει και να συμπληρώσει την υφιστάμενη εμπειρογνωσία και τις υφιστάμενες υπηρεσίες, συμπεριλαμβανομένων εκείνων που παρέχονται από την EPRS και τη STOA, επιτρέποντας έτσι την οργάνωσή της με δημοσιονομικά ουδέτερο τρόπο, και ότι θα πρέπει να λειτουργεί ως υπηρεσία σε όλες τις κοινοβουλευτικές επιτροπές για την υποστήριξή τους σε θέματα που σχετίζονται με την ΤΝ, τη διακυβέρνησή της, τη θεσμική ισορροπία και τη δημοκρατική εποπτεία, καθώς και για την ενίσχυση του γραμματισμού στον τομέα της ΤΝ και της τεχνικής εμπειρογνωσίας· επισημαίνει περαιτέρω ότι η μονάδα θα πρέπει να διαθέτει σαφή αναλυτική δομή και δομή διακυβέρνησης για την καθοδήγηση των προτεραιοτήτων της και τη διασφάλιση της οριζόντιας ανάπτυξης ικανοτήτων και της συνάφειας μεταξύ των επιτροπών· προτείνει η μονάδα να ονομάζεται Παρατηρητήριο ΤΝ του Ευρωπαϊκού Κοινοβουλίου·


</Amend>
<Amend>Τροπολογία		<NumAm>34</NumAm>
<DocAmend>Πρόταση ψηφίσματος</DocAmend>
<Article>Παράγραφος 11 α (νέα)</Article>
	

	Πρόταση ψηφίσματος
	Τροπολογία

	
	11α.	υπενθυμίζει το υφιστάμενο αναλυτικό έργο που πραγματοποιείται στο Κοινοβούλιο, μεταξύ άλλων από την ομάδα εργασίας για τον κανονισμό για την ΤΝ που συστάθηκε με σκοπό την παρακολούθηση και τον έλεγχο της εφαρμογής και της επιβολής του κανονισμού για την ΤΝ, συμβάλλοντας στον εντοπισμό διατομεακών κενών, αλληλεπικαλύψεων και ασυνεπειών στο ευρύτερο νομικό πλαίσιο της ΕΕ για την ΤΝ, καθώς και στην παρακολούθηση των νέων εξελίξεων και προκλήσεων που σχετίζονται με την ΤΝ·

	
	(μεταφέρθηκε από την παράγραφο 15)


</Amend>
<Amend>Τροπολογία		<NumAm>35</NumAm>
<DocAmend>Πρόταση ψηφίσματος</DocAmend>
<Article>Παράγραφος 11</Article>
	

	Πρόταση ψηφίσματος
	Τροπολογία

	
	11β.	τονίζει ότι η ενίσχυση της εσωτερικής ικανότητας ανάλυσης και διακυβέρνησης του Κοινοβουλίου θα μπορούσε να συμβάλει στην παρακολούθηση της θεσμικής διακυβέρνησης της ΤΝ, της λογοδοσίας και της εξηγησιμότητας, καθώς και των επιπτώσεων των συστημάτων ΤΝ που αναπτύσσονται εντός του θεσμικού οργάνου, και να συμβάλει στην επίτευξη επαρκούς επιπέδου γραμματισμού του προσωπικού στον τομέα της ΤΝ, καθώς και να στηρίξει τη συνέχεια που θα δώσει το Κοινοβούλιο στα σχετικά συμπεράσματα του Συμβουλίου·

	
	(μεταφέρθηκε από την παράγραφο 16)


</Amend>
<Amend>Τροπολογία		<NumAm>36</NumAm>
<DocAmend>Πρόταση ψηφίσματος</DocAmend>
<Article>Παράγραφος 12</Article>
	

	Πρόταση ψηφίσματος
	Τροπολογία

	12.	τονίζει ότι η αυξανόμενη ανάπτυξη συστημάτων ΤΝ στις δημόσιες διοικήσεις, συμπεριλαμβανομένων των θεσμικών οργάνων της ΕΕ, εγείρει σημαντικά ερωτήματα σχετικά με τη διαφάνεια, τη λογοδοσία και τη δέουσα διοικητική διαδικασία· τονίζει ότι το Κοινοβούλιο θα πρέπει να διατηρήσει επαρκή εσωτερική αναλυτική ικανότητα για την ανεξάρτητη αξιολόγηση των εν λόγω εξελίξεων, προκειμένου να διαφυλάξει τα θεσμικά προνόμια και τις εποπτικές λειτουργίες του και να οικοδομήσει τη δική του θεσμική μνήμη σε αυτόν τον τομέα·
	12.	τονίζει ότι η αυξανόμενη ανάπτυξη συστημάτων ΤΝ στις δημόσιες διοικήσεις, συμπεριλαμβανομένων των θεσμικών οργάνων της ΕΕ, αυξάνει την αποτελεσματικότητα των εσωτερικών διαδικασιών, αλλά εγείρει επίσης σημαντικά ερωτήματα σχετικά με τη διαφάνεια, τη λογοδοσία, την ασφάλεια των συστημάτων και τη δέουσα διοικητική διαδικασία· τονίζει ότι το Κοινοβούλιο θα πρέπει να διατηρήσει επαρκή εσωτερική αναλυτική ικανότητα για την ανεξάρτητη αξιολόγηση των εν λόγω αναπτύξεων και των σχετικών εξελίξεων, προκειμένου να διαφυλάξει τα θεσμικά προνόμια και τις εποπτικές λειτουργίες του και να οικοδομήσει τη δική του θεσμική μνήμη σε αυτόν τον τομέα, χρησιμοποιώντας τις υφιστάμενες κοινοβουλευτικές υπηρεσίες και την εμπειρογνωμοσύνη του, όπου είναι δυνατόν, καθώς και να διατηρήσει τον πλήρη έλεγχο της κυβερνοασφάλειας και της ασφάλειας όλων των υποδομών και συστημάτων του· τονίζει ότι η προσπάθεια αυτή θα πρέπει να συμπληρωθεί με προγράμματα ενδελεχούς κατάρτισης γραμματισμού στον τομέα της ΤΝ· ζητεί, επιπλέον, τακτικές αξιολογήσεις του αντικτύπου της ανάπτυξης της ΤΝ στα θεμελιώδη δικαιώματα και την ιδιωτικότητα·


</Amend>
<Amend>Τροπολογία		<NumAm>37</NumAm>
<DocAmend>Πρόταση ψηφίσματος</DocAmend>
<Article>Παράγραφος 12 α (νέα)</Article>
	

	Πρόταση ψηφίσματος
	Τροπολογία

	
	12α.	επισημαίνει τις δυνατότητες της ΤΝ να ενισχύσει τις ικανότητες ελέγχου και εποπτείας του Κοινοβουλίου, διευκολύνοντας την πρόσβαση σε σχετικές πληροφορίες, βελτιώνοντας την ανάλυση σύνθετων νομοθετικών και κανονιστικών εξελίξεων και στηρίζοντας την παρακολούθηση της εφαρμογής και της επιβολής του ενωσιακού δικαίου· υπογραμμίζει ότι η υπεύθυνη χρήση της ΤΝ θα μπορούσε να συμβάλει στη μείωση των ασυμμετριών πληροφόρησης, στην ενίσχυση της νομοθετικής συνοχής και στη βελτίωση της ποιότητας, της αποδοτικότητας και της προβλεψιμότητας των διαδικασιών λήψης αποφάσεων της ΕΕ, με πλήρη σεβασμό της δημοκρατικής λογοδοσίας, της διαφάνειας και της ουσιαστικής ανθρώπινης εποπτείας·


</Amend>
<Amend>Τροπολογία		<NumAm>38</NumAm>
<DocAmend>Πρόταση ψηφίσματος</DocAmend>
<Article>Παράγραφος 13</Article>
	

	Πρόταση ψηφίσματος
	Τροπολογία

	13.	ζητεί τη χρήση εργαλείων ΤΝ για τη στήριξη της παρακολούθησης και της εφαρμογής της νομοθεσίας της ΕΕ που έχει ήδη εγκριθεί, ιδίως με τον εντοπισμό εθνικών και περιφερειακών νομικών πράξεων που απαιτούν τροποποίηση και με τον εντοπισμό πιθανών ασυνεπειών, αλληλοεπικαλύψεων ή κινδύνων νομικού κατακερματισμού, ώστε να ενισχυθεί με αυτόν τον τρόπο η νομική συνοχή σε όλα τα επίπεδα διακυβέρνησης, να αντιμετωπιστούν τα κενά εφαρμογής στα κράτη μέλη και να βελτιωθούν η αποτελεσματικότητα και η προβλεψιμότητα του δικαίου της ΕΕ· τονίζει, στο πλαίσιο αυτό, τη σημασία μιας ανθρωποκεντρικής προσέγγισης όταν χρησιμοποιούνται τέτοια εργαλεία·
	13.	ζητεί τη χρήση εργαλείων ΤΝ για τη στήριξη της παρακολούθησης και της εφαρμογής της νομοθεσίας της ΕΕ που έχει εγκριθεί ήδη, με τη συμβολή στον εντοπισμό εθνικών και περιφερειακών νομικών πράξεων που απαιτούν τροποποίηση και με τον εντοπισμό πιθανών ασυνεπειών, αλληλοεπικαλύψεων ή κινδύνων νομικού κατακερματισμού, ώστε να ενισχυθεί με αυτόν τον τρόπο η νομική συνοχή και η μείωση των δαπανών σε όλα τα επίπεδα διακυβέρνησης, να εντοπιστούν τα κενά εφαρμογής στα κράτη μέλη και να βελτιωθούν η αποτελεσματικότητα και η προβλεψιμότητα του δικαίου της ΕΕ· υπογραμμίζει ότι τα εργαλεία ΤΝ μπορούν να στηρίξουν την τεκμηριωμένη χάραξη πολιτικής, τις προσπάθειες απλούστευσης και την εκ των υστέρων αξιολόγηση της νομοθεσίας της ΕΕ, μεταξύ άλλων με τη μείωση του δυσανάλογου διοικητικού φόρτου που επηρεάζει τους πολίτες, τις επιχειρήσεις και τις δημόσιες διοικήσεις· τονίζει, στο πλαίσιο αυτό, τη σημασία μιας ισχυρής ανθρώπινης εποπτείας όταν χρησιμοποιούνται τέτοια εργαλεία· τονίζει ότι τα συστήματα ΤΝ δεν πρέπει ποτέ να αντικαθιστούν την πολιτική ευθύνη ή τη δημοκρατική λογοδοσία των ανθρώπων·


</Amend>
<Amend>Τροπολογία		<NumAm>39</NumAm>
<DocAmend>Πρόταση ψηφίσματος</DocAmend>
<Article>Παράγραφος 13 α (νέα)</Article>
	

	Πρόταση ψηφίσματος
	Τροπολογία

	
	13α.	καλεί την Επιτροπή και τα κράτη μέλη να διασφαλίσουν την ομοιόμορφη, αναλογική και συνεκτική εφαρμογή του πλαισίου της ΕΕ για την ΤΝ κατά τρόπο που να στηρίζει την καινοτομία και την ανταγωνιστικότητα, με πλήρη σεβασμό των θεμελιωδών δικαιωμάτων, καθώς και των δικαιωμάτων διανοητικής ιδιοκτησίας και των κανόνων για τα δικαιώματα πνευματικής ιδιοκτησίας, και αποφεύγοντας τον περιττό διοικητικό φόρτο, τις αλληλεπικαλυπτόμενες υποχρεώσεις υποβολής εκθέσεων και τα εθνικά μέτρα κανονιστικού υπερθεματισμού που θα μπορούσαν να κατακερματίσουν την εσωτερική αγορά και να εμποδίσουν την κλιμάκωση αξιόπιστων ευρωπαϊκών λύσεων ΤΝ·


</Amend>
<Amend>Τροπολογία		<NumAm>40</NumAm>
<DocAmend>Πρόταση ψηφίσματος</DocAmend>
<Article>Παράγραφος 14</Article>
	

	Πρόταση ψηφίσματος
	Τροπολογία

	14.	ζητεί να αναλυθούν οι αλληλοεπικαλύψεις, τα κενά και οι ασυνέπειες μεταξύ των πολυάριθμων νομοθετικών μέσων και μέσων πολιτικής που σχετίζονται με την ΤΝ και της εφαρμογής τους, προκειμένου να μειωθεί ο κατακερματισμός και να διασφαλιστεί η συνεκτική εφαρμογή σε όλα τα τομεακά πεδία, συμπεριλαμβανομένης της συνεκτικής θεσμικής εφαρμογής·
	14.	ζητεί να αναλυθούν οι αλληλοεπικαλύψεις, τα κενά και οι ασυνέπειες μεταξύ των πολυάριθμων νομοθετικών μέσων και μέσων πολιτικής που σχετίζονται με την ΤΝ και της εφαρμογής τους, προκειμένου να μειωθεί ο κατακερματισμός και να και να αποφευχθούν οι υπερβολικές επιβαρύνσεις, με παράλληλη διασφάλιση της συνεκτικής εφαρμογής σε όλα τα τομεακά πεδία, συμπεριλαμβανομένης της συνεκτικής θεσμικής εφαρμογής·


</Amend>
<Amend>Τροπολογία		<NumAm>41</NumAm>
<DocAmend>Πρόταση ψηφίσματος</DocAmend>
<Article>Παράγραφος 15</Article>
	

	Πρόταση ψηφίσματος
	Τροπολογία

	15.	τονίζει ότι το αναλυτικό έργο που πραγματοποιείται στο Κοινοβούλιο, μεταξύ άλλων από το προτεινόμενο Παρατηρητήριο ΤΝ του Ευρωπαϊκού Κοινοβουλίου, θα μπορούσε να συμβάλει στον εντοπισμό διατομεακών κενών, αλληλοεπικαλύψεων και ασυνεπειών στο ευρύτερο νομικό πλαίσιο της ΕΕ για την ΤΝ·
	διαγράφεται

	
	(μεταφέρθηκε στην παράγραφο 11α)


</Amend>
<Amend>Τροπολογία		<NumAm>42</NumAm>
<DocAmend>Πρόταση ψηφίσματος</DocAmend>
<Article>Παράγραφος 16</Article>
	

	Πρόταση ψηφίσματος
	Τροπολογία

	16.	τονίζει ότι το Παρατηρητήριο ΤΝ του Ευρωπαϊκού Κοινοβουλίου θα μπορούσε να συμβάλει στην παρακολούθηση της θεσμικής διακυβέρνησης της ΤΝ, της λογοδοσίας και της εξηγησιμότητας, καθώς και των επιπτώσεων των συστημάτων ΤΝ που αναπτύσσονται εντός του θεσμικού οργάνου, και θα μπορούσε να στηρίξει τη συνέχεια που θα δώσει το Κοινοβούλιο στα σχετικά συμπεράσματα του Συμβουλίου·
	διαγράφεται

	
	(μεταφέρθηκε στην παράγραφο 11β)


</Amend>
<Amend>Τροπολογία		<NumAm>43</NumAm>
<DocAmend>Πρόταση ψηφίσματος</DocAmend>
<Article>Παράγραφος 17</Article>
	

	Πρόταση ψηφίσματος
	Τροπολογία

	17.	καλεί τον πρόεδρο του συμβουλίου για την ΤΝ να προσκαλεί το Παρατηρητήριο ΤΝ του Ευρωπαϊκού Κοινοβουλίου, μόλις συσταθεί, στις συνεδριάσεις του συμβουλίου, ώστε να διασφαλίζεται ο κοινοβουλευτικός έλεγχος και η διοργανική συνοχή στην πολιτική της ΕΕ για την ΤΝ·
	διαγράφεται


</Amend>
<Amend>Τροπολογία		<NumAm>44</NumAm>
<DocAmend>Πρόταση ψηφίσματος</DocAmend>
<Article>Παράγραφος 18</Article>
	

	Πρόταση ψηφίσματος
	Τροπολογία

	18.	υπογραμμίζει ότι η ενισχυμένη συνεργασία στον τομέα της διακυβέρνησης της ΤΝ μεταξύ του Κοινοβουλίου, των εθνικών κοινοβουλίων και των εθνικών αρμόδιων αρχών, σύμφωνα με το άρθρο 70 της πράξης για την τεχνητή νοημοσύνη, είναι απαραίτητη για την ανταλλαγή βέλτιστων πρακτικών, τη βελτίωση της νομοθετικής συνοχής και τη στήριξη του κοινοβουλευτικού ελέγχου της ανάπτυξης της ΤΝ σε ολόκληρη την ΕΕ·
	18.	υπογραμμίζει ότι η ενισχυμένη συνεργασία στον τομέα της διακυβέρνησης της ΤΝ μεταξύ του Ευρωπαϊκού Κοινοβουλίου, των εθνικών κοινοβουλίων και των εθνικών αρμόδιων αρχών, που θεσπίστηκε σύμφωνα με το άρθρο 70 του κανονισμού για την τεχνητή νοημοσύνη, είναι απαραίτητη για την ανταλλαγή βέλτιστων πρακτικών, τη βελτίωση της νομοθετικής συνοχής, τη συμβολή στον εντοπισμό και την εξάλειψη των αλληλεπικαλύψεων και της περιττής γραφειοκρατίας, καθώς και τη στήριξη του κοινοβουλευτικού ελέγχου της ανάπτυξης της ΤΝ σε ολόκληρη την ΕΕ·


</Amend>
<Amend>Τροπολογία		<NumAm>45</NumAm>
<DocAmend>Πρόταση ψηφίσματος</DocAmend>
<Article>Παράγραφος 19</Article>
	

	Πρόταση ψηφίσματος
	Τροπολογία

	19.	ζητεί τη συστηματική κοινοβουλευτική αξιολόγηση των κινδύνων που σχετίζονται με την ΤΝ για τις δημοκρατικές διαδικασίες, συμπεριλαμβανομένης της εκλογικής ακεραιότητας, και ζητεί να στηρίζει το Παρατηρητήριο ΤΝ του Ευρωπαϊκού Κοινοβουλίου την παρακολούθηση των εκλογών και των ευρωπαϊκών πολιτικών κομμάτων, δεδομένου ότι η ΤΝ διαμορφώνει όλο και περισσότερο την πολιτική επικοινωνία, τις εκλογικές διαδικασίες, τον δημόσιο λόγο και τη λήψη αποφάσεων·
	19.	ζητεί τη συστηματική κοινοβουλευτική αξιολόγηση των κινδύνων που σχετίζονται με την ΤΝ για τις δημοκρατικές διαδικασίες, συμπεριλαμβανομένης της εκλογικής ακεραιότητας, των θεμελιωδών ελευθεριών και του δικαιώματος στην ιδιωτική ζωή, καθώς και την κοινοβουλευτική υποστήριξη για την ανάλυση των σχετικών εξελίξεων στον τομέα της τεχνητής νοημοσύνης που επηρεάζουν τις δημοκρατικές διαδικασίες, συμπεριλαμβανομένης της χρήσης της τεχνητής νοημοσύνης στην πολιτική επικοινωνία και στον δημόσιο λόγο, δεδομένου ότι οι εφαρμογές που βασίζονται στην ΤΝ διαμορφώνουν όλο και περισσότερο την πολιτική επικοινωνία, τις εκλογικές διαδικασίες, τον δημόσιο λόγο και τη λήψη αποφάσεων, μεταξύ άλλων μέσω βαθυπαραποιήσεων (deepfakes), συνθετικών μέσων και συντονισμένων εκστρατειών παραπληροφόρησης· τονίζει την ανάγκη επιβολής των υποχρεώσεων διαφάνειας του κανονισμού για την ΤΝ όσον αφορά το περιεχόμενο που παράγεται από ΤΝ στο πλαίσιο αυτό· αναγνωρίζει ότι η ΤΝ μπορεί επίσης να ενισχύσει τη δημοκρατική συμμετοχή, να βελτιώσει την πρόσβαση σε πληροφορίες και να ενισχύσει την τεκμηριωμένη χάραξη πολιτικής, υπογραμμίζοντας παράλληλα την ανάγκη να διασφαλιστεί ότι η χρήση της παραμένει διαφανής, υπόλογη και συνεπής με το δίκαιο της EE·


</Amend>
<Amend>Τροπολογία		<NumAm>46</NumAm>
<DocAmend>Πρόταση ψηφίσματος</DocAmend>
<Article>Παράγραφος 21</Article>
	

	Πρόταση ψηφίσματος
	Τροπολογία

	21.	τονίζει ότι η ταχεία εξέλιξη του τοπίου διακυβέρνησης της ΕΕ, ιδίως ως απάντηση στον ψηφιακό μετασχηματισμό, την ΤΝ και τα ολοένα και πιο περίπλοκα ρυθμιστικά πλαίσια, δοκιμάζει σταδιακά την επάρκεια των υφιστάμενων διατάξεων της Συνθήκης που διέπουν τις θεσμικές αρμοδιότητες, τη δημοκρατική λογοδοσία και τον κοινοβουλευτικό έλεγχο·
	21.	τονίζει ότι η ταχεία εξέλιξη του τοπίου διακυβέρνησης της ΕΕ, ιδίως ως απάντηση στον ψηφιακό μετασχηματισμό, την ΤΝ και τα ολοένα και πιο περίπλοκα ρυθμιστικά πλαίσια, δοκιμάζει σταδιακά την επάρκεια των υφιστάμενων διατάξεων της Συνθήκης που διέπουν τις θεσμικές αρμοδιότητες, τη δημοκρατική λογοδοσία και τον κοινοβουλευτικό έλεγχο, ενώ παράλληλα υπογραμμίζει την ανάγκη να διασφαλιστεί η διαφάνεια και να μειωθεί η κανονιστική πολυπλοκότητα·


</Amend>
<Amend>Τροπολογία		<NumAm>47</NumAm>
<DocAmend>Πρόταση ψηφίσματος</DocAmend>
<Article>Παράγραφος 21 α (νέα)</Article>
	

	Πρόταση ψηφίσματος
	Τροπολογία

	
	21α.	τονίζει ότι, βραχυπρόθεσμα έως μεσοπρόθεσμα, η ταχεία πρόοδος στην ανάπτυξη της ΤΝ αντικατοπτρίζεται σε κανονιστικό επίπεδο στον πρόσφατα εγκριθέντα κανονισμό για την ΤΝ, ο οποίος δεν έχει ακόμη τεθεί πλήρως σε εφαρμογή και του οποίου ο αντίκτυπος δεν έχει ακόμη παρατηρηθεί πλήρως· τονίζει ότι οι τελευταίες εξελίξεις στον τομέα της ΤΝ αντιμετωπίζονται επίσης μέσω του ψηφιακού Omnibus για την ΤΝ, το οποίο ανταποκρίνεται στην ανάγκη απλούστευσης και αποσαφήνισης ορισμένων διατάξεων του κανονισμού για την ΤΝ μέσω μιας σειράς στοχευμένων μέτρων για τη διασφάλιση της έγκαιρης, ομαλής και αναλογικής εφαρμογής του· επισημαίνει το γεγονός ότι το ψηφιακό Omnibus για την ΤΝ αντικατοπτρίζει την ανάγκη να υπάρξει προσαρμογή στον ταχύ ρυθμό ανάπτυξης της ΤΝ και να διασφαλιστεί ότι το νομικό πλαίσιο της ΕΕ προωθεί ένα αποτελεσματικό και ανταγωνιστικό περιβάλλον για τους οργανισμούς που δραστηριοποιούνται στην ΕΕ· υπενθυμίζει τη χωριστή πρόταση για τη δέσμη μέτρων Omnibus για τον ψηφιακό τομέα, η οποία αποσαφηνίζει περαιτέρω τον τρόπο με τον οποίο τα προσωπικά δεδομένα μπορούν να χρησιμοποιηθούν για την εκπαίδευση και την ανάπτυξη της ΤΝ· υπογραμμίζει, στο πλαίσιο αυτό, την ανάγκη εφαρμογής και επιβολής του κανονισμού για την ΤΝ και του υπόλοιπου ψηφιακού νομοθετικού πλαισίου της ΕΕ και, όπου απαιτείται, επικαιροποίησής του υπό το πρίσμα των τεχνολογικών εξελίξεων, ενώ θα πρέπει παράλληλα να αποφεύγεται ο περιττός διοικητικός φόρτος, οι αλληλεπικαλυπτόμενες υποχρεώσεις υποβολής εκθέσεων και τα εθνικά μέτρα κανονιστικού υπερθεματισμού που θα μπορούσαν να κατακερματίσουν την εσωτερική αγορά και να παρεμποδίσουν την κλιμάκωση αξιόπιστων ευρωπαϊκών λύσεων ΤΝ· τονίζει την ανάγκη για μια διαφανή προσέγγιση στο πλαίσιο αυτό·


</Amend>
</RepeatBlock-Amend>

ΠΑΡΑΡΤΗΜΑ: ΔΗΛΩΣΗ ΕΙΣΗΓΗΣΕΩΝ
<FootprintIntro></FootprintIntro>
Σύμφωνα με το άρθρο 8 του παραρτήματος Ι του Κανονισμού, ο συντάκτης γνωμοδότησης δηλώνει ότι έχει συμπεριλάβει στην έκθεσή του εισηγήσεις για θέματα που αφορούν το αντικείμενο του φακέλου που έλαβε κατά την εκπόνηση του σχεδίου έκθεσης από τους ακόλουθους εκπροσώπους συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας[footnoteRef:2]1 ή από τους ακόλουθους εκπροσώπους δημόσιων αρχών τρίτων χωρών, συμπεριλαμβανομένων των διπλωματικών αποστολών και πρεσβειών τους: [2: 1  Διοργανική συμφωνία, της 20ής Μαΐου 2021, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για ένα υποχρεωτικό Μητρώο Διαφάνειας (ΕΕ L 207 της 11.6.2021, σ. 1, ELI: http://data.europa.eu/eli/agree_interinstit/2021/611/oj).] 

	1. Εκπρόσωποι συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας

Ο ανωτέρω κατάλογος συντάσσεται υπό την αποκλειστική ευθύνη του συντάκτη γνωμοδότησης.
Όταν φυσικά πρόσωπα προσδιορίζονται στον κατάλογο με το όνομά τους, με τα καθήκοντά τους ή και με τα δύο, ο συντάκτης γνωμοδότησης δηλώνει ότι έχει υποβάλει στα ενδιαφερόμενα φυσικά πρόσωπα την ανακοίνωση περί προστασίας δεδομένων αριθ. 484 του Ευρωπαϊκού Κοινοβουλίου (https://www.europarl.europa.eu/data-protect/index.do), η οποία ρυθμίζει τους όρους που ισχύουν για την επεξεργασία των προσωπικών τους δεδομένων και τα δικαιώματα που συνδέονται με την εν λόγω επεξεργασία.

